Aruba

Aruba sijaitsee Karibiassa.

Matkailuneuvonta

 * Aruba - Matkaopas

Kaupungit
Saaren suurin kaupunki on Oranjestad. Toinen merkittävä kaupunki on saaren kaakkoisosassa sijaitseva San Nicolaas.

Ilmasto
Saaren läntisellä rannikolla vallitsee lämmin trooppinen meri-ilmasto, mutta itäinen rannikko on tuulista ja huomattavasti kuivempaa. Suurin osa saaresta on kuivahkoa aromaata.

Lentokoneella
Aruballe pääsee Suomesta lentäen. Lennot kulkevat joko Tukholman tai Amsterdamin kautta.

Junalla
Aruballa ei ole rautatieverkostoa.

Autolla
Mikäli saaresta tahtoo nähdä enemmän, on suositeltavaa vuokrata auto. Myös julkisilla kulkuneuvoilla pääsee ympäri Arubaa kätevästi.

Bussilla
Saarella on suhteellisen toimiva linja-autoverkosto. Suurimpien paikkakuntien väliä kulkevat bussit, joiden kertalippu on US$ 1.15 ja vastaavasti meno-paluu US$ 2.

Puhu
Aruban virallinen kieli on hollanti, mutta yleisimmin puhuttu kieli on pääosin Aruballa ja Alankomaiden Antilleilla puhuttu papiamento. Turisti tulee saarella mainiosti toimeen englannin kielellä, jota puhutaan ja ymmärretään kaikkialla.

Osta
Arubalta turistit ostavat usein paikallisia aloe-voiteita sekä -kosmetiikkaa. Suosittuja ostoksia ovat myös esimerkiksi korut ja Aruban nimeä kantavat matkamuistot.

Hintataso
Hintataso Aruballa on jonkin verran edullisempi kuin Suomessa.

Syö
Saarella on runsaasti erilaisia ravintoloita, grillejä ja pikaruokaravintoloita. Useimmiten ruoka on hyvin yksinkertaista ja amerikkalaistyylistä, mutta myös meksikolaistyylinen keittiö sekä meren antimet ovat kulinaristien suosiossa.

Juo
Arubalaisilla on oma vaalea Balashi-olut.

Opiskele
Aruballa on oma pieni yliopisto, jossa on neljä tiedekuntaa. Monet arubalaiset opiskelevat myös Alankomaiden Antillien yliopistossa sekä Alankomaissa ja Yhdysvalloissa.

Pysy turvassa
Aruba on matkailijalle turvallinen kohde. Turisteihin kohdistuva rikollisuus on vähäistä.

Ota yhteyttä
Aruba Aruba Arubo Aruba Aruba Aruba アルバ Aruba Aruba Aruba Аруба wts:Category:Aruba